Բայց ինչպէս եւ ընդհանրապէս ամէն ազատութիւն, խորհելու ազատութիւնն ալ, «ազատութի՛ւն» է, երբ գործածուի որոշ արժէքներու հաւատարմութեան մէջ։ Արդարեւ, ազատութիւնը ունի երկու «գործակից» արժէքներ, կամ «լրացուցիչ»ներ՝ հանդուրժողութիւն եւ չափաւորութիւն։ Կատարեալ ազատութեան մը համար անհրաժեշտ են այս լրացուցիչները, որոնցմէ մին՝ հանդուրժողութիւնը դիմացիններու նկատմամբ եւ չափաւորութիւնը՝ ազատութիւնը վայելողին ինքն իրեն հանդէպ։